open-index/open-wikipedia-markdown huggingface dataset:
இராபின்சுவில் நகரியம், நியூ செர்சி

**இராபின்சுவில் நகரியம்** (*Robbinsville Township*) ஐக்கிய அமெரிக்காவில் நியூ செர்சி மாநிலத்தில் மெர்சர் கவுன்ட்டியில் உள்ள நகரியமாகும்.  2010ஆம் ஆண்டு மக்கள்தொகை கணக்கெடுப்பின்படி இந்த நகரியத்தின் மக்கள்தொகை 13,642 ஆகும். 2000ஆம் ஆண்டில் 10,275 ஆக இருந்த மக்கள்தொகை +32.8% வளர்ந்துள்ளது. 1990இலிருந்து (5815) 2000 வரை +76.7% உயர்ந்துள்ளது. இந்த நகரியம் இப்பகுதியில் வாழ்ந்திருந்த ஜார்ஜ் ஆர். ராபின்சு நினைவாகப் பெயரிடப்பட்டுள்ளது.

தற்போது இராபின்சுவில் நகரியமாக உள்ளப் பகுதி துவக்கத்தில் கிழக்கு விண்ட்சர் நகரியத்திலிருந்து சிலபகுதிகளைப் பிரித்தெடுத்து  **வாசிங்டன் நகரியம்** (சியார்ச் வாசிங்டன் நினைவாக) என மார்ச் 15, 1859 அன்று நியூ செர்சி சட்டப்பேரவையால் சட்டவாணை மூலமாக உருவாக்கப்பட்டிருந்தது. நியூ செர்சி மாநிலத்தில் இதே பெயரில் ஐந்து  நகராட்சிகள் இருந்தமையால் நகரியத்தின் பெயர் வாசிங்டன் நகரியத்திலிருந்து தற்போதைய பெயருக்கு மாற்ற நவம்பர் 6, 2007இல் 1,816 ஆதரவு 693 எதிர்ப்பு வாக்குகளுடன்  நிறைவேற்றப்பட்டது.  அலுவல்முறையான பெயர் மாற்றம் சனவரி 1, 2008இல் நிகழ்ந்தது.

## மேற்சான்றுகள்

## வெளி இணைப்புகள்

*இராபின்சுவில் நகரிய வலைத்தளம்
*இராபின்சுவில் பள்ளிகள்
*
*Data for the Robbinsville Schools, National Center for Education Statistics
*Robbinsville Professional Fire Fighters Association IAFF Local 3786

பகுப்பு:மெர்சர் மாவட்ட நகரியங்கள்
துத்தநாக காட்மியம் சல்பைடு

**துத்தநாக காட்மியம் சல்பைடு** *(Zinc cadmium sulphide)* என்பது துத்தநாக சல்பைடு (ZnS) மற்றும் காட்மியம் சல்பைடு (CdS) ஆகிய இரண்டு சேர்மங்களின் கலவையாகும். இதனுடைய மூலக்கூற்று வாய்ப்பாடு ZnCdS  இக்கலவையின் ஒளிர் பண்பிற்காகவே இது பல்வாறாகப் பயன்படுத்தப்படுகிறது.

## பயன்
1957 ஆம் ஆண்டில் அமெரிக்காவின் வேதியியல் படைப்பிரிவு மேற்கொண்ட ஒரு நடவடிக்கை பரந்த பரப்பு பிடிப்பு நடவடிக்கை என்றழைக்கப்படுகிறது. இந்நடவடிக்கையில், துத்தநாக காட்மியம் சல்பைடின் நுண்ணியதூளை இப்படைப்பிரிவு அமெரிக்காவின் பெரும் பரப்பெங்கும் தூவியது. உயிரியல் அல்லது வேதியியல் முகவர்களின் புவியியல் வீச்சு மற்றும் விரவலை உறுதிப்படுத்திக் கொள்வதே இந்நடவடிக்கையின் நோக்கமாகும். துத்தநாக காட்மியம் சல்பைடை எளிதாக கண்டுபிடிக்க முடியும் என்பதால் இக்கலவை தூவப்பட்டது. அந்நேரத்தில் இக்கலவையால் எந்தவிதமான சுகாதாரக் கேடுகளும் நிகழாது என்றும் நம்பப்பட்டது. பிரிட்டன் பொதுமக்களுக்குத் தெரியாமல் அவர்களிடம் பரிசோதனையும் மேற்கொள்ளப்பட்டது

## உடல் நலக்கேடுகள்
பரப்பு பிடிப்பு நடவடிக்கையில் தூவப்பட்ட துத்தநாக காட்மியம் சல்பைடால் உடல்நலக்கேடு உண்டாகும் என்பதற்கான பதிவு ஆதாரங்கள் இருக்கின்றன. இருப்பினும், 1997 இல் அமெரிக்க அரசாங்கத்தின் தேசிய ஆராய்ச்சி ஆய்வுக்குழு மேற்கொண்ட ஆய்வின் ஒரு பகுதியாக, இந்நிலையில் தூவப்பட்ட துத்தநாகம் காட்மியம் சல்பைடால் மக்களுக்கு காய்ச்சல் ஏற்படும் என்பது குறித்த ஆதாரம் எவையும் இல்லையென அறிவிக்கப்பட்டது. ஏனெனில் இக்கலவை மிகவும் குறைவான அளவே அப்பொழுது அங்கே தூவப்பட்டது. அதிக அளவிலான துத்தநாகம் காட்மியம் சல்பைடுதான் உடல்நலத்திற்கு தீங்கை விளைவிக்கும் என்று நம்பப்படுகிறது. எனினும் இக்கலவையை பரிசோதித்துப் பார்ப்பது குறித்த விவாதங்கள் தொடர்ந்து நிகழ்ந்த வண்ணம் உள்ளன.

## மேற்கோள்கள்


பகுப்பு:காட்மியம் சேர்மங்கள்
பகுப்பு:சல்பைடுகள்
பகுப்பு:துத்தநாக சேர்மங்கள்
பகுப்பு:கனிம வேதியியல் சேர்மங்கள்
மா. ச. மாணிக்கம்

**மாணிக்கம் சபாபதி மாணிக்கம்** (பி அக்டோபர் 26, 1946) ஓர் இந்திய அரசியல்வாதி மற்றும் விவசாயி ஆவார். இவர் சுருக்கமாக **எம்.எசு.எம்.**என்றும் அழைக்கப்படுகிறார்.
## மேற்கோள்கள்

பகுப்பு:1946 பிறப்புகள்
பகுப்பு:2010 இறப்புகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
மெர்சர் கவுன்ட்டி, நியூ செர்சி

**மெர்சர் கவுன்ட்டி** (*Mercer County*) ஐக்கிய அமெரிக்க மாநிலமான நியூ செர்சியிலுள்ள கவுன்ட்டி அல்லது **மாவட்டம்** ஆகும்.  மாநிலத் தலைநகரமான இட்ரென்டனே இதற்கும் தலைநகரம் ஆகும். இந்த கவுன்ட்டி இட்ரென்டன் பெருநகரப் புள்ளியியல் நிலப்பரப்பில் அமைந்துள்ளது. தவிரவும் ஐக்கிய அமெரிக்க கணக்கெடுப்புத் துறையின் நியூயார்க் பெருநகரப் பகுதியிலும் அடங்குகின்றது. பிலடெல்பியா பெருநகரப் பகுதியின் எல்லையில் உள்ளது; கூட்டரசு தொலைத்தொடர்பு ஆணையத்தின் பிலடெல்பியா  வரையறுத்த சந்தைப் பகுதியின் அங்கமாகவும் உள்ளது.  2015இல் மெர்சர் மாவட்ட மக்கள்தொகை 371,398 ஆகும்; இது 2010 கணக்கெடுப்பின் தொகையைவிட  1.3% கூடுதலாகும். மாநிலத்தில் மிகக்கூடிய மக்கள்தொகை கொண்ட மாவட்டங்களில் 12வதாக உள்ளது.  ஐக்கிய அமெரிக்காவில் மிகவும் கூடுதலான வருமானம் உள்ள மாவட்டங்களில் ஒன்றாக மெர்சர் மாவட்டம் விளங்குகின்றது;  நாட்டிலுள்ள  3,113 மாவட்டங்களில் 78ஆம் இடத்திலும் மாநிலத்தில் ஆறாம் நிலையிலும் உள்ளது. இந்த மாவட்டம் 1838ஆம் ஆண்டு பெப்ரவரி 22 அன்று நியூ செர்சி சட்டப்பேரவையின் சட்டத்தால் உருவானது. 

மெர்சர் மாவட்டத்தில்  பிரின்ஸ்டன் பல்கலைக்கழகம், பிரின்சுடன் இறையியல் குருத்துவக் கல்லூரி, இரைடர் பல்கலைக்கழகம், நியூ செர்சி கல்லூரி, தாமசு எடிசன் மாநிலக் கல்லூரி, மெர்சர் கவுன்ட்டி கம்யூனிட்டிக் கல்லூரி ஆகியன அமைந்துள்ளன.
## மேற்சான்றுகள்
கோழிக்கோடு நாடு

**சாமூத்திரி** அல்லது **சமோரின்** (Samoothiri - Zamorin) (மலையாளம்: സാമൂതിരി), 
இந்தியாவின் கேரள மாநிலத்தில் மலபார் கடற்கரைப் பகுதிகளை, கோழிக்கோட்டை தலைநகராகக் கொண்டு சாமூத்திரிகள் எனும் ஏராடி குல இந்து சமய மன்னர்கள் கி பி 12-ஆம் நூற்றாண்டு முதல் கி பி 17-ஆம் நூற்றாண்டு முடிய ஆண்டனர். கோழிக்கோடு தென்னிந்தியாவின் முக்கிய வணிகத் தலமாக விளங்கியது.

நறுமணப் பொருட்களைத் தேடி 1498-இல் இந்தியாவின் கோழிக்கோட்டிற்கு வந்த முதல் ஐரோப்பியர், போர்ச்சுக்கல் நாட்டின் வணிகரும், மாலுமியுமான வாஸ்கோ ட காமா ஆவார்.

## நாட்டின் பரப்புகள்

 
சாமூத்திரியர்கள் ஆண்ட கோழிக்கோடு நாட்டின் பகுதிகளாக குறும்பரநாடு, பையநாடு, ஏறநாடு, பொன்னானி, சேரநாடு, வெங்கிட்டா கோட்டை, மலப்புறம், கப்புல், மண்ணார்க்காடு, கரிம்புழா, நெடுங்காடு, கொல்லங்கோடு, கோட்டுவாயூர் இருந்தன.

### துறைமுகங்கள்
புதுப்பட்டினம், கொல்லம், கோழிக்கோடு, **பொன்னானி** சாமூத்திரிகளின் முக்கிய துறைமுகங்கள் ஆகும்.

## வரலாறு
கோழிக்கோடு அரசு கி பி 826-இல் **நெடுயிரிப்பு சுவரூபம்** எனும் பெயரில் நிறுவப்பட்டது. கோழிக்கோடு நகரம் 1026 நிறுவப்பட்டது. 1766 - 1792-ஆம் ஆண்டுகளுக்கிடையே கோழிக்கோடு அரசு மைசூர் அரசுடன் இணைக்கப்பட்டது. பின்னர் கோழிக்கோடு அரசை  பிரித்தானிய இந்திய அரசுடன் இணைக்கப்பட்டது. 

## மேற்கோள்கள்

*  Schwartz, Stuart.*Implicit Understandings*, Cambridge University  Press, Cambridge, 665pp, 1994, 302. 
* Hamilton, Alex. *A new Account of the East Indies*, Pinkerton's Voyages and Travels, viii. 374
* Hart, Henry H. *The Sea Road to the Indies.* New York:MacMillan Company, 1950.
* Danvers, Frederick Charles. *The Portuguese in India.* New York:Octagon Books, 1966.

## வெளி இணைப்புகள்

* Zamorin at Columbia University
* History of Calicut at ''Calicut Press Club'' 
* Tali Temple, Calicut 

பகுப்பு:ஆசியாவின் முன்னாள் நாடுகள்
பகுப்பு:ஆசியாவின் முன்னாள் முடியாட்சிகள்
பகுப்பு:கேரள வரலாறு
பகுப்பு:இந்திய அரச மரபுகள்
பகுப்பு:நாயர்
சாந்தி திரையரங்கம் (சென்னை)

**சாந்தி திரையரங்கம்** தமிழ்நாட்டின் தலைநகரான சென்னை அண்ணா சாலையில், அண்ணா சிலைக்கு அருகில்  சிவாஜி கணேசன், தன் மகள் *சாந்தி*யின் பெயரால் நிறுவியதாகும். இத்திரையரங்கு, அன்றைய சென்னை மாகாண முதலமைச்சர் காமராசரால் 1961-ஆம் ஆண்டு ஜனவரி 12-ஆம் தேதி திறந்து வைக்கப்பட்டது. குளிர்சாதன வசதியுடன் சென்னையில் தொடங்கப்பட்ட முதல் திரையரங்கம் சாந்தி திரையரங்கம்.

சாந்தி திரையரங்கம் சென்னை மாநகரின் ஒரு அடையாளக் குறியாக விளங்கியது. இத்திரையரங்கில் முதலில் 1961 மார்ச் மாதம் 16 ஆம் தேதி திரையிடப்பட்ட திரைப்படம், ஏ. பீம்சிங் இயக்கத்தில், சிவாஜி கணேசன் நடித்து வெளியான பாவ மன்னிப்பு ஆகும். பின்னர், சிவாஜி கணேசன் இந்த திரையரங்கத்தை வாங்கினார். ரஜினிகாந்த் நடித்த மன்னன் திரைப்படம் சாந்தி திரையரங்கில் தொடர்ந்து 888 நாட்கள் திரையிடப்பட்டு வரலாறு படைத்தது. மே 2005-ஆம் ஆண்டு சாந்தி திரையரங்கம் புதுப்பிக்கப்பட்டு சாந்தி மற்றும் சாய்சாந்தி என இரண்டு திரையரங்குகளாக மாற்றப்பட்டது. மறுசீரமைப்பு பணிகள் நடைபெற்ற சாந்தி திரையரங்கத்தை ரஜினிகாந்த் 2005 ஆம் ஆண்டு ஏப்ரல் மாதம் 13 ஆம் தேதி திறந்து வைத்தார். இத்திரையரங்கில் சிவாஜி புரொடக்சன்ஸ் தயாரித்து, ரஜினிகாந்த் நடித்த சந்திரமுகி திரைப்படம் 800 நாட்களுக்கும் மேல் ஓடி சாதனை படைத்தது.

## மாற்றம்
16 மே 2016-அன்று 53 ஆண்டு காலம் திரையரங்கமாக இருந்த கட்டிடம் சாந்தி திரையரங்கை இடித்து பல்நோக்கு வணிக வளாகமாக மாற்றுவதற்காக, சாந்தி மற்றும் சாய்சாந்தி திரையரங்கங்கள் மூடப்பட்டது.
 இங்கு ஒரு வர்த்தகக் கட்டிடம் உருவாக்கப்படும் என அறிவிக்கப்பட்டது.

## மேற்கோள்கள்

﻿

பகுப்பு:சென்னை திரையரங்குகள்
செலூக்கஸ் நிக்காத்தர்

**முதலாம் செலூக்கசு நிக்காத்தர்** (Seleucus I Nicator)   (கி மு 358  – 281) அலெக்சாண்டரின் குடும்ப உறுப்பினரும், நண்பரும், கிரேக்கப் படைத்தலைவர்களில் ஒருவருமாவார். கி மு 323 இல் அலெக்சாண்டரின் மறைவிற்குப் பின்னர், அவர் கைப்பற்றிய பகுதிகள் ஐந்தாகப் பிரிக்கப்பட்டது. அதில் ஏகியன் கடலுக்குக் கிழக்கே சிரியா முதல் தற்கால இந்தியாவின் பஞ்சாப் வரை உள்ள பகுதிகளுக்கு  செலூக்கியப் பேரரசிற்கு செலூக்கசு நிக்காத்தர் மன்னரானார்.

சந்திர குப்த மௌரியர் மீதான இரண்டு ஆண்டு காலப் போரின் (கி மு 305-303) முடிவில், செலூக்கசு நிக்கோடர், சந்திரகுப்த மௌரியருடன் அமைதி ஒப்பந்தம் செய்து கொண்டு, சிந்து ஆற்றுச் சமவெளியின் சிந்து மாகாணம் மற்றும் பஞ்சாப் பகுதிகளைச் சந்திர குப்த மௌரியருக்கு வழங்கியதுடன், தனது மகளை சந்திரகுப்தருக்கு மணமுடித்து வைத்தார். சந்திரகுப்த மௌரியர், செலூக்கசு நிகோடருக்கு ஐந்நூறு போர் யானைகளைப் பரிசாக வழங்கினார்.  மேலும் சந்திரகுப்த மௌரியனின் அரசவையில், செலூக்கியப் பேரரசர் தனது  தூதுவராக மெகசுதெனசை நியமித்தார்.

கி மு 281-இல் திராசு நகரத்தில் செலுக்கசு நிக்கோடர் கொல்லப்பட்டார். பின்னர் அவரது மகன் முதலாம் அந்தியோசூஸ் சோத்தர் செலுக்காசியப் பேரரசின் மன்னரானார்.

## தலைநகரங்கள்
செலூக்கியப் பேரரசின் தலைநகரங்களாக  துருக்கி – சிரியாவின் எல்லையில் அமைந்த அந்தியோக்கியா மற்றும் டைகிரிசு ஆற்றாங்கரையில் அமைந்த  *செலுசியா*  நகரங்கள் விளங்கியது.

## செலூக்கசு நிகோடர் ஆண்ட பகுதிகள்
செலூக்கசு நிகோடரும், அவருக்குப் பின்வந்த கிரேக்க செலூக்கசு நிக்கோடரின் மரபினரும், செலூக்கசியப் பேரரசின் தற்கால பாக்கித்தான், ஆப்கானித்தான், துருக்குமேனித்தான், தசிகித்தான், உசுபெக்கித்தான், சிரியா, ஈரான், ஈராக்கு, குவைத்து, சவுதி அரேபியா, சிரியா, இசுரேல், பாலத்தீனம், சோர்தான், லெபனான், துருக்கி ஆகிய பகுதிகளை ஆண்டனர்.

## மேற்கோள்கள்

## வெளி இணைப்புகள்

*Seleucus I Nicator entry in historical sourcebook by Mahlon H. Smith
*Seleucus I Nicator entry in 'Genealogy of the Seleucids' 

பகுப்பு:பாபிலோனிய மன்னர்கள்
பகுப்பு:பண்டைய கிரேக்க நபர்கள்
பகுப்பு:பண்டைய கிரேக்க தளபதிகள்
ஏவுகணை எதிர்த்தாக்குதல்

ஏவுகணைகளிடமிருந்து பாதுகாக்க (*Missile countermeasure*) பல வழிகள் மேற்கொள்ளப்படுகின்றன. பொதுவாக இது இரண்டு வழிகளில் பிரிக்கப்படுகிறது. செயலற்றமுறை மூலம் எதிர்த்தல், செயலின் மூலம் எதிர்த்தல் ஆகும்.

## செயலற்றமுறை மூலம் எதிர்த்தல்
இவ்வகை ஏவுகணைகள் பெரும்பாலும் விமானத்தால் வெளியிடப்படும் அகச்சிவப்புக் கதிர்களைக் கொண்டு தனது இலக்குகளை அடைவதன் காரணத்தால், அகச்சிவப்புக் கதிர் வெளியற்றதை குறைத்தல் மூலம் இந்த ஏவுகணை தாக்குதலை தவிர்க்கலாம். ஆனால் இந்த முறையால் பலன் அதிகம் இல்லை.

## செயலின் மூலம் எதிர்த்தல்
இவ்வகை எதிர்த் தாக்குதல் சில வினைகளை ஊக்குவிப்பதன் மூலம் நடைபெறுகிறது. இதன் வகைகளை பின்வருமாறு அறியலாம்.
1. பதர்கள் ( Chaff ), 2. பட்டொளி ( Flare ), 3. ஏவுகணைகள் முன்கூட்டியே அறியும் கருவி ( Missile Approach Warning System-MAWS), 4. அகச்சிவப்புக் கதிர்களை நேரடியாக வெளிபடுத்துதல் போன்ற முறைகளாகும்.

### பதர்கள்

பதர்கள் (*chaff*) ஒரு மேகம் போன்று வானில் தென்படும். இது ரேடர் கருவிகளை ஏமாற்ற விமானத்திலிருந்து வீசப்படுகிறது. இவை பிளாஸ்டிக்கினால் ஆன மின் மற்றும் மின்காந்த அலைகளைக் கடத்தக் கூடிய பொருள்களால் முலாம் போன்று பூசப்பட்டிருக்கும். இந்த மின்காந்த அலை மாற்றம் கதிரலைக் கும்பா *( ரேடர் )* கருவிகளின் உணர்வில் மாற்றங்களை உண்டுபடுத்துகிறது. இதனால் *ரேடர்* தவறாக செயல்படும். இதனால் *ரேடரால்* செலுத்தப்படும் ஏவுகணைகளின் தனது இலக்கை அடைவதிலிருந்து தவறுகிறது.

### பட்டொளி

எறிகணைகள் (பட்டொளி, flare) விமானகளிலிருந்து வீசப்படுகிறது. இது வெப்பத்தை கவர்ந்து இலக்கை அடையும் எவுகணைகளிடம் இருந்து போர் விமானகள் தங்களை பாதுகாத்துகொள்ளும் பொருட்டு வீசப்படுகிறது. இவ்வகை எரிகணைகள் எரிந்து வெப்பத்தை வெளிபடுத்தும் (Pyrophoric) பொருள்களால் தயாரிக்கபடுகிறது. இவற்றின் வெப்பத்தால் கவரப்பட்ட ஏவுகணைகள் இலக்கை தவறவிடுகிறது.

### ஏவுகணைகள் முன்கூட்டியே அறியும் கருவி
ஏவுகணைகளை முன்கூட்டியே அறியும் கருவிகள் (Missile Approach Warning System-MAWS) மற்ற *செயலின் மூலம் எதிர்க்கும் கருவிகளுக்கு* உதவி செய்கிறது. இது ஏவுகணைகளை முன்னரே கண்டுபிடித்து விமானிக்கு எச்சரிக்கை கொடுத்து அதன் திசையையும் அறிவிக்கும்.

### அகச்சிவப்புக் கதிர்களை நேரடியாக வெளிபடுத்தும் கருவி
ஏவுகணையின் திசையை அறிந்தவுடன் *அகச்சிவப்புக் கதிர்களை நேரடியாக வெளிபடுத்தும் கருவி* (Directed Infrared Countermeasures-DIRCM), அகச்சிவப்புக் கதிர்களை ஏவுகணைகளின் திசை உணரிகளின் மேல் செலுத்தும். இந்த அகச்சிவப்புக் கதிர்கள் ஏவுகணைகளின் திசை உணரிகளை செயலிழக்க செய்து இலக்கை தவறவிடும்படி செய்கிறது.

## மேற்கோள்கள்

*

*

பகுப்பு:ஏவுகணைகள்
ஜார்ஜ் ஆர். ராபின்சு

**ஜார்ஜ் ராபின்ஸ் ராபின்ஸ்** (*George Robbins Robbins*, செப்டம்பர் 24, 1808 – பெப்ரவரி 22, 1875) 1855 முதல் 1859 வரை நியூ செர்சியின் இரண்டாம் மாவட்டத்திலிருந்து எதிர்க்கட்சி/குடியரசுக் கட்சி சார்பாளராக தேர்ந்தெடுக்கப்பட்ட அமெரிக்க அரசியல்வாதி.

ராபின்சு செப்டம்பர் 24, 1808இல் நியூ செர்சியின்  அல்லேன்டவினில் பிறந்தார்.  நல்ல இலக்கியக் கல்விக்குப் பின்னர்  பிலடெல்பியாவின் ஜெபர்சன் மருத்துவக் கல்லூரியிலிருந்து 1837இல் பட்டம் பெற்றார். தமது மருத்துவ சேவையை பென்சில்வேனியாவின் பால்சிங்டனில் தொடங்கினார். அதே ஆண்டு நியூ செர்சியின் மெர்சர் கவுன்ட்டியில் உள்ள ஆமில்டன் நகரியத்தின் ஆமில்டன் சதுக்கத்திற்கு குடிபெயர்ந்தார்.

ராபின்சு 34ஆவது அமெரிக்கப் பேராயத்திற்கு எதிர்க்கட்சி உறுப்பினராகத் தேர்ந்தெடுக்கப்பட்டார் மீண்டும் குடியரசுக் கட்சி சார்பில் 35ஆவது பேராயத்திற்கும் தேர்ந்தெடுக்கப்பட்டார்.  மார்ச் 4, 1855 முதல் மார்ச் 3, 1859 வரை கீழவை உறுப்பினராக இருந்த ராபின்சு  1858இல் 36ஆவது பேராயத்திற்கு மீண்டும் நியமிக்கப்படவில்லை.

அரசியலிலிருந்து விலகிய பிறகு தமது மருத்துவ சேவையைத் தொடர்ந்தார். பெப்ரவரி 22, 1875இல் ஆமில்டன் சதுக்கத்தில் மரணமடைந்தார்.
## வெளி இணைப்புகள்
*
*George Robbins Robbins at The Political Graveyard
*

பகுப்பு:1808 பிறப்புகள்
பகுப்பு:1875 இறப்புகள்
பகுப்பு:அமெரிக்க அரசியல்வாதிகள்
2016 தமிழ்நாடு சட்டமன்றத் தேர்தல், ஆறு கூட்டணிகளின் வேட்பாளர்கள்

மே 16, 2016 அன்று தமிழ்நாட்டில் நடந்த 2016 சட்டமன்றத் தேர்தலில் போட்டியிட்ட  கூட்டணிகளின் வேட்பாளர் பெயர்கள் இங்கு பட்டியலிடப்பட்டுள்ளன.


  
    தேமுதிக+மநகூ+தமாகா
  
    இந்திய  பொதுவுடமை மார்க்சியம்  விடுதலை சிறுத்தைகள்  மதிமுக   தமாகா
    இந்திய பொதுவுடமை கட்சி
    நிறம் கொடுக்காதது - தேமுதிக
  


  
    திமுக கூட்டணி
  
    காங்கிரசு  இந்திய ஒன்றிய முசுலிம் லீக்   மனித நேய மக்கள்     புதிய தமிழகம்    மக்கள் தேமுதிக     சமூக சமத்துவப் படை    பெருந்தலைவர் மக்கள் கட்சி 
தமிழ்நாடு விவசாயிகள் தொழிலாளர்கள் கட்சி      நிறம் கொடுக்காதது - திமுக
  

மக்கள் தேமுதிக, பெருந்தலைவர் மக்கள் கட்சி , சமூக சமத்துவப் படை , தமிழ்நாடு விவசாயிகள் தொழிலாளர்கள் கட்சி  ஆகியவை திமுகவின் சின்னத்தில் போட்டியிட்டன.

தேர்தல் ஆணையத்திற்கு வழங்கப்பட்ட உறுதிமொழிப்பத்திரத்தை வைத்து இந்த பட்டியல் தயாரிக்கப்பட்டது.. கட்சியின் பெயர் தேர்தல் ஆணைய உறுதிமொழிப்பக்க பட்டியலில் இல்லை என்றால் **??** அல்லது **--** என்று குறிப்பிடப்பட்டிருக்கும். குறிப்பாக பாமக, நாம் தமிழர் கட்சிகள் சில தொகுதிகளில் அப்பட்டியலில் இல்லை.

அதிமுகவின் கூட்டணி கட்சியினர் அதிமுக சின்னத்திலேயே போட்டியிட்டனர்.

  
    அதிமுக கூட்டணி
  
    மனிதநேய ஜனநாயக கட்சி  
தமிழ் மாநில முஸ்லிம் லீக்   
சமத்துவ மக்கள் கட்சி   
  கொங்கு பேரவை கட்சி      
  இந்திய குடியரசு கட்சி     
முக்குலத்தோர் புலிகள் படை   
  நிறம் கொடுக்காதது - அதிமுக
  


பகுப்பு:2016 தமிழ்நாடு சட்டமன்றத் தேர்தல்
கோண்டபோரஸ்

**முதலாம் கோண்டபோரஸ்** (Gondophares I) கிமு 12-இல் தற்கால பாகிஸ்தான் மற்றும் ஆப்கானித்தான் நிலப்பரப்பைக் கொண்ட இந்தோ பார்த்தியப் பேரரசை நிறுவிய மன்னர் ஆவார். 
இந்தோ பார்த்தியப் பேரரசை கிமு 12 முதல் கிபி 10 வரை ஆண்டவர்.

கோண்டபோரஸ் இந்தோ சிதியன் பேரரசிடமிருந்து காபூல் சமவெளி, சிந்து சமவெளி, பஞ்சாப் பகுதிகளை கைப்பற்றி இந்தோ பார்த்தியப் பேரரசை நிறுவியவர்.

கோண்டபோரஸ் மன்னரின் தலைநகரங்களாக கந்தகார் மற்றும் தக்சசீலா நகரங்கள் விளங்கியது.

## கோண்டபோரஸ் காலத்திய நாணயங்கள்


Image:GondopharesFineCoin.jpg|
Image:GondopharesShinObv.JPG|
Image:GondopharesPortraitObv.jpg|
Image:GondopharesCoin.JPG|



## கோண்டபோரசிற்கு பின் வந்த ஆட்சியாளர்கள்
* இரண்டாம் கோண்டபோரஸ்  கி பி 10 முதல் கி பி 20 முடிய Coin
* முதலாம் அப்டகாசஸ் Coin
* மூன்றாம் கோண்டபோரஸ்  கி பி 20  முதல் கி பி 30 முடிய
* நான்காம் கோண்டபோரஸ்
* பாகோரஸ்   Coin

## இதனையும் காண்க
* இந்தோ-பார்த்தியப் பேரரசு 
* இந்தோ கிரேக்க நாடு
* இந்தோ சிதியன் பேரரசு
* குசான் பேரரசு

## மேற்கோள்கள்

## மேலும் படிக்க

*A. E. Medlycott, ''India and the Apostle Thomas,'' London 1905: Chapter i: "The Apostle Thomas and Gondophares the Indian king"
*Coins of Gondophares
*Indo-Parthian coinage

பகுப்பு:இந்தியப் பேரரசர்கள்
பகுப்பு:பாக்கித்தான் வரலாறு
பகுப்பு:இந்திய வரலாறு
பகுப்பு:ஆப்கானித்தானின் வரலாறு
பகுப்பு:ஈரானின் வரலாறு
ஏ. பி. கோமளா

**ஏ. பி. கோமளா** எனப் பிரபலமாக அறியப்படும் ஆ. பா. கோமளா (*A. P. Komala*, 28 ஆகத்து 1934 – 26 ஏப்ரல் 2024) தென்னிந்தியத் திரைப்படப் பின்னணிப் பாடகி ஆவார். இவர் தமிழ், மலையாளம், தெலுங்கு, கன்னடம் ஆகிய மொழிகளில் பாடல்களைப் பாடியுள்ளார்.

1940களில் இருந்து 1960களின் நடுப்பகுதி வரை இவர் பல திரைப்படங்களுக்கு பின்னணி பாடியுள்ளார். 1970கள் வரை மலையாளத்தில் தொடர்ந்து பாடி வந்தார். ஜி. ராமநாதன், கே. வி. மகாதேவன், எஸ். வி. வெங்கட்ராமன், ம. சு. விசுவநாதன், சி. எஸ். ஜெயராமன், எஸ். எம். சுப்பையா நாயுடு, டி. ஆர். பாப்பா, வெ. தட்சிணாமூர்த்தி, ஜி. தேவராஜன் போன்ற பல பிரபலமான இசையமைப்பாளர்களின் படங்களில் இவர் பின்னணி பாடியுள்ளார்.

பெண் மனம், தங்கப்பதுமை, தங்கமலை ரகசியம், மாமியார் மெச்சின மருமகள்‎, பொம்மை கல்யாணம், எங்கள் குடும்பம் பெரிசு, ஸ்ரீ வள்ளி, தாமரைக்குளம் ஆகிய திரைப்படங்களில் இவர் பாடிய பாடல்கள் இடம்பெற்றுள்ளன.

## விருதுகள்
* கலைமாமணி (தமிழ்நாடு அரசு, 2001)

## மேற்கோள்கள்

## வெளி இணைப்புகள்
* HISTORY OF MY GURUJI KALAIMAMANI A.P.KOMALA

பகுப்பு:1934 பிறப்புகள்
பகுப்பு:2024 இறப்புகள்
பகுப்பு:இந்தியத் திரைப்படப் பாடகர்கள்‎
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:கலைமாமணி விருது பெற்றவர்கள்
உவயாகில்

**உவயாகில்** (*Guayaquil*, ), அலுவல்முறையாக **சான்டியாகோ டெ உவயாகில்** ()  எக்குவடோரின் மிகப் பெரியதும் மிகுந்த மக்கள்தொகை உடையதுமான நகரமாகும். இங்கு பெருநகரப் பகுதியில் ஏறத்தாழ 2.69 மில்லியன் மக்கள் வாழ்கின்றனர். நாட்டின் முதன்மைத் துறைமுகமாகவும் இது விளங்குகின்றது. எக்குவடோரின் மாகாணமான  உவாசாசின் தலைநகரமாகவும் தனது பெயரைத் தாங்கிய மாவட்டத்தின் (கேன்டன்) தலைமையிடமாகவும் விளங்குகின்றது.  

அமைதிப் பெருங்கடலின் உவயாகில் வளைகுடாவில் கலக்கின்ற  உவாசாசு ஆற்றின் மேற்குக் கரையில் உவயாகில் அமைந்துள்ளது.
## வெளி இணைப்புகள்

* 
* Municipalidad de Guayaquil
பகுப்பு:எக்குவடோர்
துத்தநாக ஐதராக்சைடு

**துத்தநாக ஐதராக்சைடு** *(Zinc hydroxide)* என்பது Zn(OH)2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இயற்கையில் இச்சேர்மம். செஞ்சாய் சதுர அமைப்பு கொண்ட உல்பிங்கைட்டு, நாற்கோணக வடிவமைப்பிலான அச்சோவரைட்டு, மற்றும் சுவீட்டைட்டு என்ற மூன்று அரிய கனிமங்களாகக் கிடைக்கிறது.

ஈயம், அலுமினியம், பெரிலியம் வெள்ளீயம் மற்றும் குரோமியம் போன்ற பிற உலோகங்களின் ஐதராக்சைடுகள் போலவே துத்தநாக ஐதராக்சைடும் ஈரியல்பு ஐதராக்சைடாகும். துத்தநாக ஆக்சைடும் ஈரியல்பு கொண்ட சேர்மம் என்பது குறிப்பிடத்தக்கது ஆகும். இதனால், வலிமையான அமிலமான ஐதரசன் குளோரைடின் நீர்த்த கரைசலிலும், சோடியம் ஐதாக்சைடு போன்ற காரக் கரைசலிலும் துத்தநாக ஐதராக்சைடு விரைவாகக் கரைகிறது. 

துத்தநாக உப்பு ஏதாவதொன்றுடன் சோடியம் ஐதராக்சைடு கரைசலைச் சேர்த்து வினைபுரியச் செய்தால் துத்தநாக ஐதராக்சைடு வெண்மைநிற வீழ்படிவாக உருவாகிறது.

:Zn2+ + 2 OH− → Zn(OH)2.

அதிக நீர் அடர்த்தியில் Zn2 + அறு-நீரயனி ஆக உருவாகும் தன்மையும் குறந்த நீர் அடர்த்தியில் நான்கு-நீரயனியாக உருவாகும்  தன்மையும் கொண்டதாக உள்ளது. இதனால், புரோட்டான் நன்கொடை மூலம் நீரேறிய அயனி ஐதராக்சைடு அயனி வினைபுரிகிறது என்று இவ்வினையைக் கருதி இவ்வாறு எழுதலாம்.
 
Zn2+(OH2)4(aq) +  OH−(aq)  --> Zn2+(OH2)3OH−(aq)  +  H2O(l)

இங்கு அடுத்தடுத்துள்ள சில வினைகளும் இவ்வாறே கருதப்படுகின்றன. எனவே நீரேற்றம் பெற்ற துத்தநாக அயனிகளுடனான வினைகளை மேற்கண்டவாறு சரிசெய்து கொள்ளவியலும். எளிமையைக் கருதி இனி வரும் வினைகளில் நீர் மூலக்கூறுகள் காட்டப்படவில்லை.

வினையில் அதிக அளவு சோடியம் ஐதராக்சைடு சேர்க்கப்பட்டால் துத்தநாக ஐதராக்சைடு வீழ்படிவானது கரைந்து சிங்கேட்டு அயனியின் நிறமற்ற கரைசல் உருவாகிவிடும்.:

:Zn(OH)2 + 2 OH− → Zn(OH)42−.

ஒரு கரைசலில் துத்தநாக அயனிகள் இருக்கின்றனவா என்பதைக் கண்டறிவதற்கான சோதனைகளில் இதுவும் ஒன்றாகும். அலுமினியமும் ஈயமும் இதேவகையான பண்பைக் கொண்டிருப்பதால் இக்கண்டறியும் முறை ஒரு தனித்துவமான முறையாகக் கருதப்படுவதில்லை. அலுமினியம் ஈயம் ஐதராக்சைடுகளிடம் மாறுபட்டு துத்தநாக ஐதராக்சைடு அதிக அளவு அமோனியாவிலும் கரைந்து நிறமற்ற நீரில் கரையக்கூடிய அம்மைன் அணைவுச் சேர்மங்களைக் கொடுக்கின்றன.

பொதுவாக இங்கு துத்தநாக அயனிகள் நீர் ஈந்தணைவிகளால் சூழப்பட்டிருப்பதால் துத்தநாக ஐதராக்சைடு கரைகிறது. அதிக அளவு சோடியம் ஐதராக்சைடு கரைசலுடன் சேர்க்கப்படும் போது, ஐதராக்சைடு அயனிகள் அணைவின் மின்சுமையை - 2 ஆகக் குறைத்து அதைக் கரைய வைக்கிறது. இதேபோல அதிக அமோனியா சேர்க்கப்பட்டாலும் ஐதராக்சைடு அயனிகளுக்கு சமநிலை கிடைக்கப்பெற்று சோடியம் ஐதராக்சைடுடன் நிகழ்ந்த வினையைப் போலவே வினை நிகழ்கிறது. அணைவுக்கு இங்கு +2 மின்சுமை அதிகரித்து அமோனியா ஈந்தணைவிகளுடன் அணைவு எண் 4 என்றாகி அணைவுச் சேர்மத்தைக் கரையச் செய்கிறது. 

அறுவை மருத்துவத்தில் காயங்களுக்கு மருதிடலில் உறிஞ்சுப் பொருளாகப் பயன்படுவது இதன் பிரதானப் பயனாகும்.

## மேற்கோள்கள்

* Chemistry in Context - By Graham Hill, John Holman (pp. 283,284)

பகுப்பு:துத்தநாக சேர்மங்கள்
பகுப்பு:ஐதராக்சைடுகள்
கல்லோயா தேசிய வனம்

**கல்லோயா தேசிய வனம்** (*Gal Oya National Park*) 1954 இல் சேனநாயக்கா சமுத்திரத்தின் பிரதான நீர் தோக்கப் பகுதியாக உருவாக்கப்பட்டது. சேனநாயக்கா சமுத்திரம் கல்லோயா அபிவிருத்தி திட்டத்தின் கீழ் இக்கினியாகலையில் 1950 இல் ஏற்படுத்தப்பட்டது. கல்லோயா தேசிய வனத்தில் முக்கிய விடயமாக யானைக் கூட்டத்தைக் குறிப்பிடலாம். மூன்று முக்கிய ஆயுர்வேத மருத்துவ மூலிகைகளாக *[[கடுக்காய்]]*, *[[தான்றி]]*, *[[நெல்லி]]* என்பவற்றுடன் ஏனைய தாவரங்களும் இங்கு காணப்படுகின்றன. 1954 முதல் 1965 வரை கல்லோயா அபிவிருத்தி சபையால் இவ்வனம் நிறுவகிக்கப்பட்டது. பின்பு வனவிலங்கு பாதுகாப்பு திணைக்களத்தினால் பொறுப்பெடுக்கப்பட்டது. தேசிய வனம் கொழும்பிலிருந்து 314&nbsp;கிமி தூரத்தில் அமைந்துள்ளது.

## இவற்றையும் பார்க்க
* இலங்கையின் பாதுகாக்கப்படும் பிரதேசங்கள்

## உசாத்துணை

பகுப்பு:இலங்கையின் தேசியப் பூங்காக்கள்
ஐதரசனாக்சலேட்டு

**ஐதரசனாக்சலேட்டு** அல்லது *ஐதரசன் ஆக்சலேட்டு* (Hydrogenoxalate or hydrogen oxalate) என்பது ஆக்சாலிக் அமிலத்தில் இருந்து வருவிக்கப்படும் ஒரு எதிர்மின் அயனியாகும். இவ்வயனியின் மூலக்கூற்று வாய்ப்பாடு  அல்லது  ஆகும். ஆக்சாலிக் அமிலம் ஒரு புரோட்டானை இழப்பதால் இவ்வயனி உண்டாகிறது. அல்லது, மாறாக ஆக்சலேட்டு எதிர்மின் அயனி  ஒரு புரோட்டானை ஏற்பதால் இவ்வயனி உண்டாகிறது.
 
NaHC<sub>2</sub>O<sub>4</sub>, KHC<sub>2</sub>O<sub>4</sub>, அல்லது NH<sub>3</sub>HC<sub>2</sub>O<sub>4</sub> போன்று இவ்வெதிர்மின் அயனியைப் பெற்றுள்ள எந்தச் சேர்மத்திற்கும் இப்பெயர் சூட்டப்படுகிறது. பண்டைய நூல்களில் ஐதரசனாக்சலேட்டுகள் பைனாக்சலேட்டுகள், அமில ஆக்சலேட்டுகள் மற்றும் ஒரு கார ஆக்சலேடுகள் என்ற பலவிதமான பெயர்களால் அழைக்கப்பட்டுள்ளது.

## மேற்கோள்கள்

*  Roland Tellgren and Ivar Olovsson (1971) *The crystal structures of normal and deuterated sodium hydrogen oxalate monohydrate NaHC2O4·H2O and NaDC2O4·D2O.* Hydrogen bond studies. XXXXVI. The Journal of chemical physics pp.&nbsp;234–238.
* R. G. Delaplane, R. Tellgren and I. Olovsson (1984) *Neutron diffraction study of sodium hydrogen oxalate monohydrate, NaHC2O4·H2O, at 120 K*. Acta Crystallographica, volume C40, 1800–1803 
* M. Hamadène, H. Kherfi, A. Guehria-Laidoudi (2006), *The polymeric anhydrous rubidium hydrogen oxalate*. Acta Crystallographica volume A62, p. s280

பகுப்பு:கார்பாக்சிலேட்டு எதிர்மின் அயனிகள்
சர்குட்-1 மின்னுற்பத்தி நிலையம்

**சர்குட்-1 மின்னுற்பத்தி நிலையம்** *(Surgut-1 Power Station)*  என்பது எண்ணெய் எரிபொருளல் இயங்கக்கூடிய 3268 மெகாவாட் மின்னுற்பத்தி திறன் கொண்ட உலகின் மூன்றாவது பெரிய மின்னுற்பத்தி நிலையமாகும். உருசியாவின் சர்குட் நகரில் அமைந்துள்ள இம்மின்னுற்பத்தி நிலையம் 1972 பிப்ரவரி மாதம் முதல் செயல்பட்டு வருகிறது.

 
2011 ஆம் ஆண்டு சூன் மாதம் இங்கு நிகழ்ந்தாயு வெடி விபத்தில் குறைந்தது 12 பேர் காயமடைந்தனர்.
## மேர்கோள்கள்

## புற இணைப்புகள்
* 

பகுப்பு:உருசியா
பகுப்பு:மின் நிலையங்கள்
திண்டுக்கல் மாநகராட்சி

**திண்டுக்கல் மாநகராட்சி** (Dindigul Municipal Corporation) இந்தியாவின் மாநிலமான தமிழகத்தின்  மாவட்டமான திண்டுக்கல் மாவட்டத்தின் தலைநகராக உள்ள திண்டுக்கல் உள்ளாட்சி அமைப்பில் அமைந்துள்ள ஓர் மாநகராட்சியாகும். மாநிலத்தின் 11–வது மாநகராட்சியாக திண்டுக்கல் மாநகராட்சி 2014 ஏப்ரல் மாதம் 10 ஆம் தேதி தரம் உயர்த்தப்பட்டது. இம்மாநகராட்சி 48 மாமன்ற உறுப்பினர்களைக் கொண்டுள்ளது.

இந்த மாநகராட்சியின் ஆண்டு வரி வருவாய் 44 கோடி ரூபாய் ஆகும். தமிழக மாநகராட்சிகளிலேயே மிகக் குறைந்த வரி வருவாயைக் கொண்ட மாநகராட்சி இதுவே ஆகும்.

## வரலாறு
### திண்டுக்கல் நகராட்சி
திண்டுக்கல் நகராட்சி மன்றம் கி.பி.1866 நவம்பர் 1-ம் தேதி முதல் நகராட்சியாக செயல்படுகிறது. இந்த நகராட்சியை ஆங்கிலேயர் உருவாக்கினர்.கி.பி.1988-ம் ஆண்டு சிறப்புநிலை நகராட்சியாக தமிழக அரசு தரம் உயர்த்தியது. மிகவும் பழமை வாய்ந்த இந்த நகராட்சி உருவாகி 2016-ஆம் ஆண்டுடன் 150 ஆண்டுகள் ஆகின்றன.

### மாநகராட்சியாக தரம் உயர்வு
திண்டுக்கல் நகராட்சி சிறப்பு நிலை நகராட்சியாக இருந்து வந்தது.மாநிலத்தின் 11–வது மாநகராட்சியாக திண்டுக்கல் மாநகராட்சி 2014 ஏப்ரல் மாதம் 10 ஆம் தேதி தரம் உயர்த்தப்பட்டது.

### மாநகராட்சி விரிவாக்கம்
திண்டுக்கல் நகராட்சியில் முன்னர் நாகல்நகர், மேட்டுப்பட்டி, பேகம்பூர், முகமதியா புரம் ,சவேரியார் பாளையம், கோவிந்தாபுரம், ஆர்.எம்.காலனி, என்.ஜி.ஓ.காலனி, ரவுன்டு ரோடு, அசனாத் புரம் போன்ற பகுதிகள் இருந்தன. திண்டுக்கல் மாநகராட்சியாக தரம் உயர்த்தப்பட்டதைத் தொடர்ந்து, நகரைச் சுற்றி அமைந்துள்ள பாலகிருஷ்ணாபுரம், பள்ளப்பட்டி, செட்டிநாயக்கன்பட்டி, குரும்பப்பட்டி, தோட்டனூத்து, அடியனூத்து உள்பட 10 ஊராட்சிகள் திண்டுக்கல் மாநகராட்சியுடன் இணைந்துள்ளன.

## மாநகராட்சி

## சிறந்த மாநகராட்சிக்கான விருது
2016 ஆம் ஆண்டு 70 ஆவது இந்திய சுதந்திர தினத்தை முன்னிட்டு சிறந்த நகர்ப்புற உள்ளாட்சி அமைப்புகளுக்கான முதல்வர் விருதுகள் வழங்கப்பட்டன.இதில் சிறந்த மாநகராட்சிக்கான விருது திண்டுக்கல் மாநகராட்சிக்கு வழங்கப்பட்டது.விருதுடன் ரூபாய் 25 லட்சத்திற்கான காசோலையும் வழங்கப்பட்டது.

**மேலும், வந்த முதல் ஆண்டில் சிறந்த மாநகராட்சி விருதை பெற்ற பெருமை திண்டுக்கல் மாநகராட்சியையே சேரும்**.

## மாநகராட்சி தேர்தல், 2022

2022-ஆம் ஆண்டில்  திண்டுக்கல் மாநகராட்சியின் 48 மாமன்ற உறுப்பினர்களுக்கான தேர்தல் நடைபெற்றது. தேர்தலில் திமுக கூட்டணி 37 வார்டுகளையும், அதிமுக 5 வார்டுகளையும், பாரதிய ஜனதா கட்சி 1 வார்டையும், சுயேச்சைகள் 5 வார்டுகளையும் கைப்பற்றினர். மேயர் மற்றும் துணை மேயராக திமுகவின் இளமதி மற்றும் இராஜப்பா தேர்வு செய்யப்பட்டனர்.

## இதனையும் காண்க
* தமிழ்நாடு நகர்ப்புற உள்ளாட்சித் தேர்தல், 2022

## மேற்கோள்கள்

## வெளி இணைப்புகள்
*திண்டுக்கல் மாநகராட்சி எல்லைகள் விரிவாக்கத்தில் ஆர்வம் காட்டாத அரசு
*திண்டுக்கல் மாநகராட்சி எல்லை விரிவாக்கம் உறுதி
*திண்டுக்கல் மாநகராட்சி எல்லை விரிவாக்கம்: பொதுமக்களின் எதிர்பார்ப்பு நிறைவேறுமா?

பகுப்பு:தமிழ்நாடு மாநகராட்சிகள்
பகுப்பு:திண்டுக்கல் மாவட்டம்
மௌரீன் மாழ்சி

**மௌரீன் ஈகா மாழ்சி** (*Maurren Higa Maggi*,  பிறப்பு: சான் கார்லோசில் சூன் 25, 1976) பிராசிலிய தடகள விளையாட்டாளரும் ஒலிம்பிக்  தங்கப் பதக்கம் வென்றவரும் ஆவார். 100 மீட்டர் தடை தாண்டுதலிலும்  நீளம் தாண்டுதலிலும் தென் அமெரிக்க சாதனையாளராகத் திகழ்கிறார்; முன்னதில்  12.71 வினாடிகளும் பின்னதில் 7.26 மீட்டர்களும் இவரது சாதனையாக நிற்கின்றது.  தவிரவும் மும்முறை தாண்டுதலில் இவரது சிறந்த தொலைவான 14.53 மீட்டர்கள் முன்னாள் தென் அமெரிக்க சாதனையாக இருந்தது.  ஒரு தனிநபர் போட்டியில் ஒலிம்பிக் தங்கப் பதக்கம் வென்ற முதல் பிராசிலியப் பெண்ணாக இவர் விளங்குகின்றார்.

2003இல் மௌரீன்  மருந்தேற்றல் சர்ச்சையில் சிக்கினார்; இவரது மாதிரிச் சான்றில் குளோசுடெபால் என்ற தடை செய்யப்பட்ட மருந்தின் எச்சம் கண்டறியப்பட்டது. தான் பயன்படுத்திய வடுநீக்கு களிம்பில் இது இருந்திருக்கலாம் எனக் கூறினார். மௌரீன் இதற்காக போட்டிகளிலிருந்து இரண்டாண்டுகள் தடை செய்யப்பட்டார்.  இதனால் 2003ஆம் ஆண்டு நடந்த பான் அமெரிக்கன் விளையாட்டுக்களில் அவரால் கலந்து கொள்ள முடியவில்லை. கருவுற்றதால் 2004ஆம் ஆண்டு ஒலிம்பிக் விளையாட்டுக்களில் கலந்து கொள்ளவில்லை.

2009ஆம் ஆண்டில் கெய்லா கோஸ்டாவில் நடந்த பிரேசிலின் தேசிய விளையாட்டுக்களில் இரண்டாவதாக வந்தார்; 1998க்குப் பிறகு வெற்றிபெறாதது இதுவே முதல் முறையாகும்.

மௌரீன் சக விளையாட்டாளர் அன்டோனியோ பிசோனியாவைத் திருமணம் புரிந்துள்ளார்; இவர்களுக்கு சோபியா என்ற மகள் உள்ளார்.

## மேற்சான்றுகள்

## வெளி இணைப்புகள்
*
* sports-reference.com profile 

பகுப்பு:1976 பிறப்புகள்
பகுப்பு:பிரேசிலின் பெண் தடகள வீரர்கள்
பகுப்பு:வாழும் மக்கள்
எக்குவடோரில் எசுப்பானிய மீள்வெற்றிக்கு எத்தனம்

**எக்குவடோரில் எசுப்பானிய மீள்வெற்றிக்கு எத்தனம்** (*attempted Spanish reconquest of Ecuador*) என்பது 1846இல் எசுப்பானிய அரசியின் அன்னை மாரியா கிறிஸ்டினாவும் எக்குவடோரின் நீக்கப்பட்ட அரசுத்தலைவர் யுவான் ஒசே பிளோரெசும் திட்டமிட்ட  சதியாகும். முன்னதாக எக்குவடோர் அங்கம் வகித்த குயிட்டோ அரச இராச்சியத்தை மீளவும் அமைத்து அரசியின் மகன்களில் ஒருவரை அரசராக்குவதே அவர்கள் திட்டமாக இருந்தது.  தெற்கில் ஆட்சியை விரிவுபடுத்தி பெரு, பொலிவியா குடியரசுகளையும் இணைத்து  *எக்குவடோர், பெரு, பொலிவியா ஐக்கிய இராச்சியம்* உருவாக்குவதும் இந்த திட்டத்தின் அங்கமாக இருந்தது.

பெரும்பாலான ஆவணங்கள் மாரியா கிறிஸ்டியானாவின் இரண்டாம் திருமணம் மூலம் பிறந்த அகஸ்டின் முனோசுக்கு எக்குவடோர் அரசராக முடி சூட்டும் திட்டம் இருந்ததைக் குறிப்பிட்ட போதிலும் சிலவற்றில்  பிரான்சிய அரசர் முதலாம் லூயி பிலிப்பும் இத்திட்டத்தில் இணைந்து மாரியாவின் மகளை தனது மகன் திருமணம் புரிந்த நிலையில் அவர்களது வாரிசை தென்னமெரிக்க அரியாசனத்தில் அமர்த்தவிருந்ததாக குறிப்பிடுகின்றன. இருப்பினும் பிரான்சிய அரசு இந்ததிட்டத்தை நிராகரித்து எக்குவடோரில் எசுப்பானிய மீள்வெற்றிக்கு ஆதரவளிக்கவில்லை.

## மேற்சான்றுகள்

பகுப்பு:எக்குவடோரின் வரலாறு
டானியல் பேரென்கைட்

**டானியல் காப்ரியல் ஃபேரென்ஃகைட்** (; ; 24 மே 1686 – 16 செப்டம்பர்1736) செருமானிய இயர்பியலாளர் ஆவார். பாதரச - கண்ணாடி வெப்பமானியை 1917 ஆம் ஆண்டு இவர் கண்டுபிடித்துள்ளார். பாரன்ஃகைட் வெப்பநிலை அலகின் கண்டுபிடிப்பால் இவர் பெரிதும் அறியப்படுபவர் ஆவார். இவரின் பெயரை வைத்தே அவ்வலகிற்கு பாரன்ஃகைட் வெப்பநிலை அலகு எனப் பெயர் இடப்பட்டுள்ளது.

## மேற்கோள்கள்

பகுப்பு:1686 பிறப்புகள்
பகுப்பு:1736 இறப்புகள்
பகுப்பு:டச்சு இயற்பியலாளர்கள்
பகுப்பு:செருமானிய இயற்பியலாளர்கள்
பகுப்பு:செருமானியக் கண்டுபிடிப்பாளர்கள்
பகுப்பு:போலந்துக் கண்டுபிடிப்பாளர்கள்
பகுப்பு:போலந்து இயற்பியலாளர்கள்
2டி எண்டர்டெயின்மெண்ட்

**2டி மகிழ்கலை** (*2D Entertainment*) என்பது 2013 ஆம் ஆண்டு ஆரம்பிக்கப்பட்ட ஒரு தமிழ்நாட்டு திரைப்படத் தயாரிப்பு மற்றும் விநியோக நிறுவனம் ஆகும். பிரபல தமிழ் நடிகர் சூர்யா இதன் நிறுவனர் ஆவார். ராஜசேகர் பாண்டியன் நடிகை ஜோதிகா மற்றும் நடிகர் கார்த்தி இதன் மற்ற உறுப்பினர்கள் ஆவார்கள்.

## திரைப்படங்கள்
### தயாரித்த திரைப்படங்கள்

### விநியோகித்த திரைப்படங்கள்

### திரைப்பட ஒலிப்பதிவு தயாரிப்புக்கள்

## விருதுகள்

## மேற்கோள்கள்

## வெளியிணைப்புகள்
2 D entertainment-இன் பக்கம்

பகுப்பு:தமிழ்நாட்டின் திரைப்படத் தயாரிப்பு நிறுவனங்கள்
பகுப்பு:சென்னையில் உள்ள திரைப்படத் தயாரிப்பு நிறுவனங்கள்
பகுப்பு:தமிழ்த் திரைப்படத் தயாரிப்பு நிறுவனங்கள்
பகுப்பு:இந்தியத் திரைப்படவிநியோகஸ்தர்கள்
அமுக்கிரா

**அமுக்கிரா**, **அமுக்கரா**, **அமுக்கிரி** அல்லது **அசுவகந்தி** () (Withania somnifera) மூலிகை மருத்துவத்தில் பயன்படும் ஒரு செடியாகும்.  இதன் வேரும் இலையுமே மருத்துவப் பயனுள்ளவை.

## பெயர்கள்
அமுக்கிராவுக்கு **அசுவகந்தி** **அமுக்குரவி**, **அமுக்கிரி**, **அசுவம்**, **அசுவகந்தம்**, **இருளிச்செவி**, **வராககர்ணி**, **கிடிச்செவி** ஆகிய வேறு பெயர்கள் உண்டு. ‘கந்தம்’ என்றால் கிழங்கு என்பதாக அசுவ‘கந்தம்’ என்றழைக்கப்படுகிறது. அசுவம் என்றால் வடமொழியில் குதிரை என்பது பொருள். குதிரை பலத்தை வழங்கும் என்பதால் அசுவகந்தா என்ற பெயரைப் பெற்றதாக கூறப்படுகிறது. இதன் இலையை முகர்ந்தால் குதிரை நாற்றம் அடிப்பதால் அசுவகந்தா அல்லது அசுவகந்தா என்று வடமொழியில் அழைக்கப்படுகிறது என்றும் கூறப்படுகிறது. இதன் இலையை அரைத்து கட்டிகளின் மேலே பூசினால் கட்டிகளை அமுக்கிவிடும் அதனால் இதனை தமிழில் அமுக்கிரா என்று அழைக்கிறார்கள்.

## விளக்கம்
150 - 170 சென்ட்டி மீட்டர் உயரமாக வளர்கிறது. இதன் இலைகள் முட்டை வடிவம் கொண்டவை. இதன் இலைகளின் மேற்பரப்பில் மெல்லிய ரோம வளரிகள் காணப்படும். இச்செடியானது சிவப்பு நிறம் கொண்ட சிறிய அளவிலான காய்களைக் கொண்டிருக்கும்.

## குறிப்புகளும் மேற்கோள்களும்


பகுப்பு:மெய்யிருவித்திலையிகள்
பகுப்பு:மூலிகைகள்
பகுப்பு:தமிழ்நாட்டின் தாவரங்கள்
யுவான் செர்மன் ரோசியோ

**யுவான் செர்மன் ரோசியோ** (*Juan Germán Roscio*, 27 மே 1763 &ndash; 10 மார்ச் 1821) இத்தாலியப் பின்னணிகொண்ட வெனிசுவேலா வழக்கறிஞரும்  அரசியல்வாதியும் ஆவார். இவர் *காரகாசு உச்ச இராணுவ ஆட்சி*யில்  வெளியுறவுத்துறை அமைச்சராகப் பணியாற்றினார். வெனிசுவேலாவின் விடுதலை  சாற்றறிக்கையை வடிப்பதில் இவர் முதன்மைப் பங்காற்றினார். 1811ஆம் ஆண்டு நிறைவேற்றப்பட்ட வெனிசுவேலாவின் அரசியலமைப்புச் சட்டத்தின் முதன்மை வடிவமைப்பாளராகவும் ரோசியோ இருந்தார்.

## மேற்சான்றுகள்

பகுப்பு:வெனிசுவேலா அரசியல்வாதிகள்
பகுப்பு:வெனிசுவேலாவின் வரலாறு
பகுப்பு:1763 பிறப்புகள்
பகுப்பு:1821 இறப்புகள்
அலுமினியம் ஈரசிட்டேட்டு

**அலுமினியம் ஈரசிட்டேட்டு** *(Aluminium diacetate)* என்பது C4H7AlO5 என்ற மூலக்கூற்று வாய்ப்பாடு ஒரு கனிம வேதியியல் சேர்மமாகும். கார அலுமினியம் அசிட்டேட்டு என்றும் அழைக்கப்படும் இச்சேர்மம் வெண்மை நிறத்தில் தூளாக இருக்கிறது. அலுமினியம் அசிட்டேட்டு வகைகளுள் ஒன்றான இச்சேர்மத்தை சோடியம் அலுமினேட்டுடன் (NaAlO2) அசிட்டிக் அமிலம் சேர்த்து தயாரிக்கலாம்.

## மருத்துவப் பயன்கள்
அலுமினியம் ஈரசிட்டேட்டு ஒரு கிருமி நாசினியாகவும் மற்றும் தசைக் கட்டுப்படுத்தியாகவும், குறிப்பாக ஈரமான அல்லது கசியும் புண்களின் காயங்களைச் சுருக்கி தூய்மையாக்கவும் தற்காலிகமாக நமைச்சலை குறைத்து ஆற்றவும் இது பயன்படுத்தப்படுகிறது. பூச்சிக்கடி, பாதப்படை, நஞ்சுப்படர்கொடி போன்ற செடிகள் மற்றும் மரங்களைத் தொடுவதால் உண்டாகும் அழற்சி நோய்களிலிருந்து விடுதலை பெற உதவுகிறது. மேலும் அழகு சாதனப் பொருட்கள் மற்றும் அணிகலன்களை உபயோகிப்பதால் ஏற்படும் அழற்சிகளைப் போக்கவும், காயங்களால் தோன்றிய வீக்கத்தைக் குறைக்கவும் அலுமினியம் ஈரசிட்டேட்டு  பயன்படுகிறது. தோலின் மீது உண்டாகும் சிரங்கு, வெடிப்பு, அரிப்புகள், முகப்பருக்கள் ஆகியனவற்ரிலிருந்து நிவாரணம் பெறவும் அலுமினியம் ஈரசிட்டேட்டு  பயன்படுகிறது. பரோவின் கரைசல், அதாவது நீரில் கரைக்கப்பட்ட 13 சதவீத அலுமினியம் அசிட்டேட்டாக பெரும்பாலும் இச்சேர்மம் பயன்படுத்தப்படுகிறது. அமெரிக்காவில் அலுமினியம் அசிட்டேட்டு கலந்துள்ள மருந்துப் பொருட்கள் தோம்போரோ தூள், கோர்தோன்சின் போரோகட்டு என்ற வணிகக் குறியீட்டுப் பெயர்களுடனும், திரைகாம் என்ற கூழ்ம வடிவிலும் விற்கப்படுகின்றன. 

வெளிப்புற காதில் ஏற்படும் தொற்றுநோய்களுக்கு சிகிச்சை அளிப்பதற்கு அசிட்டிக் அமிலம்/அலுமினியம் அசிட்டேட்டு கரைசல் பயன்படுகிறது. நோய்த் தொற்றால் காதில் வளரும் பாக்டீரியா, பூஞ்சை முதலியவற்றை இம்மருந்து கட்டுப்படுத்துகிறது. தோம்போரோ ஓட்டிக், சிடார்-ஓட்டிக்,, போரோ ஃபெர் போன்ற வர்த்தகப் பெயர்களுடன் அமெரிக்காவில் காது தொற்று நோய்க்கான மருந்துகள் தயாரித்து விற்கப்படுகின்றன.

## மேற்கோள்கள்

பகுப்பு:அசிட்டேட்டுகள்
பகுப்பு:அலுமினியம் சேர்மங்கள்
மாதிரி (புள்ளியியல்)

thumb|வலது
புள்ளியியலிலும், கணித ஆய்வு முறைகளிலும், **மாதிரி** (*sample*) அல்லது **மாதிரித் தரவு** (*data sample*) என்பது, வரையறுக்கப்பட்ட முறை ஒன்றின் மூலம், புள்ளியியல் தொகுதி ஒன்றிலிருந்து சேகரிக்கப்பட்ட அல்லது தெரிவு செய்யப்பட்ட ஒரு தொகுதி தரவுகளைக் குறிக்கும்.

பொதுவாக, புள்ளியியல் தொகுதி (population) என்பது, அத்தொகுதியில் கணக்கெடுப்பு நடத்தி எல்லாப் பெறுமானங்களையும் பெறுவது நடைமுறைச் சாத்தியம் இல்லாதது அல்லது முடியாது என்னும் அளவுக்கு மிகவும் பெரிதாக இருக்கும். மாதிரி என்பது முழுத் தொகுதியின் கையாளக் கூடிய அளவிலான ஒரு உட்தொகுதி. புள்ளியியல் முறைகளைப் பயன்படுத்தி மாதிரிகளிலிருந்து பெறப்படும் தரவுகளிலிருந்து முழுத் தொகுதி தொடர்பிலான விடயங்களை உய்த்துணர முடியும்.

## மேற்கோள்கள்


பகுப்பு:புள்ளியியல்
கெய்ரோ பன்னாட்டு வானூர்தி நிலையம்

**கெய்ரோ பன்னாட்டு வானூர்தி நிலையம்** (*Cairo International Airport*, , அராபிக்: ; *Maṭār al-Qāhirah al-Duwaliyy*) கெய்ரோவிலுள்ள  பன்னாட்டு வானூர்தி நிலையம் ஆகும்; இது  எகிப்தின் போக்குவரத்து மிகுந்த வானூர்தி நிலையமாகவும் உள்ளது. எகிப்துஏர், எகிப்துஏர் எக்சுபிரசு போன்ற பல வான்வழிச் சேவை நிறுவனங்களுக்கு அச்சுமையமாக விளங்குகின்றது.  இந்த வானூர்தி நிலையம் நகரத்தின் வணிகப் பகுதியிலிருந்து வடகிழக்கில் கிட்டத்தட்ட  தொலைவில்  அமைந்துள்ளது. இது ஏறத்தாழ  பரப்பளவில் கட்டமைக்கப்பட்டுள்ளது. ஆபிரிக்காவில் ஜோகானஸ்பேர்க்கின் ஓ. ஆர். டாம்போ பன்னாட்டு வானூர்தி நிலையத்திற்கு அடுத்ததாக, இரண்டாவது மிக நெருக்கடிமிக்க வானூர்தி நிலையமாக விளங்குகின்றது.

## மேற்சான்றுகள்

பகுப்பு:கெய்ரோ
பகுப்பு:எகிப்திய வானூர்தி நிலையங்கள்
பன்னாட்டு வானூர்தி நிலையம்

**பன்னாட்டு வானூர்தி நிலையம்** (*international airport*) நாடுகளுக்கிடையே பயணப்படும் பயணிகளுக்காக சுங்கம், குடிவரவு போன்ற வசதிகள் அமைந்த வானூர்தி நிலையம் ஆகும். பன்னாட்டு வானூர்தி நிலையங்கள் பொதுவாக உள்நாட்டு வானூர்தி நிலையங்களை விட பெரியதாகவும் நீண்ட  ஓடுபாதைகள் கொண்டவையாகவும் இருக்கும்; பொதுவாக கண்டங்களிடையே செல்லும் எடைமிகு வானூர்திகள் வந்திறங்கி செல்வதற்கான வசதிகளைக் கொண்டிருக்கும்.  பன்னாட்டு வானூர்தி நிலையங்களிலிருந்து உள்நாட்டுப் பறப்புகளும் இயக்கப்படுவதுண்டு. செருமனியிலுள்ள பிராங்க்ஃபுர்ட் வானூர்தி நிலையம் போன்ற சில பன்னாட்டு வானூர்தி நிலையங்கள் மிகப் பெரியன; அதேநேரத்தில் தாகித்தியிலுள்ள ஃபாஆ பன்னாட்டு வானூர்தி நிலையம் போன்ற மிகச் சிறிய நிலையங்களும் உள்ளன.

இருபதாம் நூற்றாண்டின் மையத்திலிருந்து பன்னாட்டு வானூர்தி நிலையக் கட்டிடங்கள், இயக்கம், மேலாண்மை மிகவும் அதிநவீனமாகி வருகின்றன; பாதுகாப்பையும் உலகளவில் இயக்கப் பொது குறியீட்டு அமைப்புக்களையும் உறுதிசெய்ய மிக விரிவான தொழினுட்ப சீர்தரங்கள்  உருவாக்கப்பட்டு வருகின்றன. மில்லியன் கணக்கான பயணிகளுக்கும் பறப்புகளுக்கும் சேவை வழங்கிட உருவாக்கப்படும் இயல் கட்டமைப்புகள்  தொடர்ந்து நவீனமயமாகி வருகின்றன;  இருபத்தி முதலாம் நூற்றாண்டின் இரண்டாம் பத்தாண்டுகளில் 1200க்கும் மேற்பட்ட பன்னாட்டு வானூர்தி நிலையங்கள் ஆண்டுக்கு இரண்டு பில்லியன் பயணிகளையும் 50 மில்லியன் மெட்றிக் டன் சரக்குகளையும்  மேலாள்கின்றன.

பகுப்பு:வானூர்தி நிலையங்கள்
எகிப்துஏர்

**எகிப்துஏர்** (*EgyptAir*, அராபி: مصر للطيران, **) எகிப்தின் கொடிதாங்கிய வான்வழிச்சேவை நிறுவனம் ஆகும்.  கெய்ரோ பன்னாட்டு வானூர்தி நிலையத்தை தனது அச்சுமையமாகக் கொண்டு மத்திய கிழக்கு நாடுகள், ஐரோப்பா, ஆபிரிக்கா, ஆசியா, மற்றும் அமெரிக்காகளில் உள்ள 75க்கும் மேற்பட்ட சேரிடங்களுக்கு முன்வெளியிட்ட அட்டவணைப்படியாக பயணிகள், சரக்கு சேவைகளை வழங்கி வருகின்றது. கெய்ரோவை அடிப்படையாகக் கொண்ட உள்நாட்டு சேவைகளையும் வழங்கும் எகிப்துஏர் 2011 புரட்சிக்குப் பின்னர் இலாபமிகு இயங்குதலை மீட்க முயன்று வருகின்றது. எகிப்துஏர் இசுடார் அலையன்சில் சூலை 11, 2008இல் இணைந்தது; தவிரவும் அராபெசுக் ஏர்லைன் அலையன்சு, அரபு ஏர் கேரியர்சு அமைப்பு ஆகியவற்றிலும் உறுப்பினராக உள்ளது.

## மேற்சான்றுகள்

## நூற்கோவை
* 
## வெளி இணைப்புகள்

* 
* Archive of older website

பகுப்பு:எகிப்தில் போக்குவரத்து
பகுப்பு:விமானசேவை நிறுவனங்கள்
யஷ் பால்

**யஷ் பால்** (*Yash Pal*, 26 நவம்பர் 1926 - 24 சூலை 2017) இந்திய அறிவியலாளர் ஆவார். இவர் விண்வெளிக் கதிர்களைப் பற்றிய ஆய்வுகளை மேற்கொண்டார். இவர் முதலில் டாட்டா அடிப்படை ஆராய்ச்சிக் கழகத்தில் பணியைத் தொடங்கி, பின்னர்  இந்திய அரசின் பல்கலைக்கழக மானியக் குழுவில் தலைமைப் பொறுப்பிலும் இருந்துள்ளார்.

## வாழ்க்கைக் குறிப்பு
இவர் 1926 ஆம் ஆண்டில், பிரித்தானிய இந்தியாவின் ஜாங் என்ற இடத்தில் பிறந்தார். இந்த இடம் தற்போது பாக்கிஸ்தானில் உள்ளது. அரியானா மாநிலத்தில் உள்ள கைத்தல் என்ற நகரத்துக்கு அருகில் உள்ள பை என்ற ஊரில் வளர்ந்தார். பின்னர், சண்டிகரில் உள்ளா பஞ்சாப் பல்கலைக்கழகத்திலும், மாசாச்சூசெட்சு பல்கலைக்கழகத்திலும் பயின்றார்.

## தொழில்
இவர் மும்பையில் உள்ள டாட்டா அடிப்படை ஆராய்ச்சிக் கழகத்தில் பணியைத் தொடங்கினார். பின்னர், எம்.ஐ.டி.யில் படித்து, மீண்டும் பழைய இடத்திலேயே தொடர்ந்தார்.

இவர் அகமதாபாத்தில் உள்ள விண்வெளிப் பயன்பாட்டு மையத்தின் இயக்குனராகவும், இந்திய திட்டக்குழுவில் முதன்மை ஆலோசகராகவும் பதவியில் இருந்துள்ளார். அதன் பின்னர், பல்கலைக்கழக மானியக் குழுவின் தலைவராகவும் இருந்துள்ளார்.

தில்லியில் உள்ள ஜவஹர்லால் நேரு பல்கலைக்கழகத்தின் துணைவேந்தராகவும் இருந்தார்.

## விருதுகள்
அறிவியலின் வளர்ச்சிக்கு பாடுபட்டதற்காக, ஐக்கிய நாடுகள் கல்வி, அறிவியல், பண்பாட்டு நிறுவனம் இவருக்கு கலிங்கா விருதை வழங்கிச் சிறப்பித்தது.

இந்திய அரசின் பத்ம பூசண் விருதை 1976ஆம் ஆண்டில் பெற்றார்.

2013ஆம் ஆண்டில், பத்ம விபூசண் விருதைப் பெற்றார்.

## மேற்கோள்கள்

## வெளி இணைப்புகள்
* teindia.nic.in  (பி.டி.எவ்)

பகுப்பு:1926 பிறப்புகள்
பகுப்பு:2017 இறப்புகள்
பகுப்பு:20-ஆம் நூற்றாண்டு இந்திய இயற்பியலாளர்கள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
பகுப்பு:இந்திய விண்வெளித் திட்டங்கள்
பகுப்பு:பத்ம பூசண் விருது பெற்றவர்கள்
பகுப்பு:பத்ம விபூசண் விருது பெற்றவர்கள்
அமெரிசியம்(III) குளோரைடு

**அமெரிசியம்(III) குளோரைடு** *(Americium(III) chloride)* என்பது AmCl3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அமெரிசியம் டிரைகுளோரைடு, அமெரிசியம் முக்குளோரைடு என்ற பெயர்களாலும் இச்சேர்மம் அழைக்கப்படுகிறது. அமெரிசியம் மற்றும் குளோரின் தனிமங்கள் இணைந்து இளஞ்சிவப்புநிறத்தில் அறுகோணப் படிகங்களாக அமெரிசியம்(III) குளோரைடு உருவாகிறது. திண்ம நிலையில் ஒவ்வொரு அமெரிசியம் அணுவும் மூவுச்சி முக்கோணப் பட்டகத்தில், ஒன்பது குளோரின் அணுக்களை தோராயமாக சமமான தூரத்தில் அண்மை உறவாகக் கொண்டுள்ளன. 

அமெரிசியம் முக்குளோரைடின் அறுநீரேற்று வடிவம் ஒற்றைச்சாய்வு படிகவமைப்பைக் கொண்டுள்ளது. இவ்வமைப்பில், ஏ=970.2 பை.மீ, பி= 656.7 பை.மீ , சி= 800.9 பை.மீ,  β = 93°.37’  மற்றும் இடக்குழு: P2/n.என்ற அமைப்பு காணப்படுகிறது

## வினைகள்

இலந்தனைடு கலவைகளை தனித்தனியாகப் பிரிக்க அமெரிசியம்(III) குளோரைடு மின் தூய்மையாக்கல் முறை ஆராயப்பட்டு வருகிறது. அமெரிசியம்(III) குளோரைடு உருவாக்கத்தில், நிலையான கிப்சின் ஆற்றலானது, எஞ்சியிருக்கும் இலந்தனைடு குளோரைடுகளின் ஆற்றல் உருவாக்கத்திலிருந்து வேறுபட்டதாகும்
இவ்வேறுபாட்டைப் பயன்படுத்தி பதனிடப்படாத கலவையுடன் சோடியம் குளோரைடு போன்ற உப்புகளைச் சேர்த்து உருக்குவதன் மூலம் புளூட்டோனியத்திலிருந்து அமெரிசியத்தை பிரித்தெடுக்க முடியும்

## மேற்கோள்கள்

பகுப்பு:அமெரிசியம் சேர்மங்கள்
பகுப்பு:குளோரைடுகள்
பகுப்பு:ஆக்டினைடு ஆலைடுகள்
கொடி ஆடு

**கொடி ஆடு** என்பது தமிழகத்தின் ஒரு வெள்ளாடு இனமாகும். இவை தமிழகத்தின் தூத்துக்குடி மாவட்டத்தில் உள்ள ஒட்டப்பிடாரம், விளாத்திகுளம் மற்றும் கருங்குளம் போன்ற பகுதிகளில் பரவலாக காணப்படுகின்றன. இவ்வாட்டின் உடல் அமைப்பு மெலிந்து காணப்படும். நீண்ட கால்களைக் கொண்டு உயரமாகவும் இவற்றின் கொம்புகள் நல்ல நீளமாகவும், பார்க்க கம்பீரமாகவும் இருக்கும். காதுகள் நடுத்தரஅளவில் வெளிப்புறமாக வளைந்திருக்கும். இக்கிடா ஆட்டின் எடை 37 கிலோ மற்றும் பெண் ஆட்டின் எடை 31 கிலோ கொண்டதாக இருக்கும். இந்த ஆடுகளில் கரும்போறை, செம்போறை என்று இரண்டு வகைகள் உள்ளன. கரிய நிற உடலில் வெள்ளைப் புள்ளிகளும், வெள்ளை உடம்பில் கருப்புப் புள்ளிகளும் இருந்தால் அவை கரும்போறை. சிவப்பு நிற உடம்பில் வெள்ளைப் புள்ளிகளும், வெள்ளை உடம்பில், சிவப்புப் புள்ளிகளும் இருந்தால் செம்போறை எனப்படுகின்றன. இவை ஒன்று அல்லது இரண்டு குட்டிகளை ஈனக்கூடியன. கொடி ஆட்டின் காலும் கொம்பும் மிக நீளமாக இருக்கும். பிறந்து 15 மாதங்களில் மூன்று அடி உயரத்துக்கு வளர்ந்துவிடும். பெண் ஆடு பிறந்து ஏழு மாதங்களிலேயே 15 கிலோ எடைவரை வளர்ந்துவிடும். அதேகாலத்தில் கிடா ஆடு 20 கிலோ எடைக்கு வந்துவிடும். இறைச்சிக்காகவே கொடி ஆடுகள் வளர்க்கப்படுகின்றன.  தமிழ்நாட்டில் 2016 ஆண்டில் சுமார் ஒரு லட்சத்து 67 ஆயிரம் கொடி ஆடுகள் உள்ளதாக கணக்கிடப்பட்டுள்ளது.

## மேற்கோள்கள்

பகுப்பு:ஆடுகள்
பகுப்பு:இந்தியாவில் தோன்றிய ஆட்டு இனங்கள்
பகுப்பு:தமிழ்நாட்டில் கால்நடை வளர்ப்பு
வி. என். மயேகர்

**வி.என். மயேகர்**, இந்தியத் திரைப்படத் தொகுப்பாளர் ஆவார். இவர் இந்தி, மராத்தித் திரைப்படங்களைத் தொகுத்துள்ளார்.

## தொகுத்த திரைப்படங்கள்

* அந்தாஜ் அப்னா அப்னா
* அப்னே பராயே
* அசாந்த்
* அஸ்தித்வ
* ஆயீ
* ஆக்ரீ சீக்
* ஆண்டீ நம்பர் 1
* ஏக் விவாஜ் ஐசா பீ (2008)
* ஏஹசாஸ்-அ பீலிங்க்
* குருக்ஷேத்ர
* கிருஷ்ணா (1996)
* காகீ
* கிலாப் 
* கோஜ் (1989)
* காதக்
* காயல்
* சாய்னா கேட்
* சொடீசீ பாத்
* ஜத்ரா
* ஜன்மதாதா

* ஜிஸ் தேஸ் மேம் கங்கா ரஹதா ஹை
* ஜோர் லகா கே... ஹையா
* டகாயீத்
* டான்சர்
* தும்ஹாரே லியே
* தூ சோர் மைம் சிபாஹீ
* தேரா மேரா ஸாத் ரஹேம்
* தோ பாத் பக்கீ
* த லெஜண்டு ஆப் பகத்சிங்
* தஹக்
* தாமினீ
* தில்லகீ (1978)
* தேயில் ஆஸ்னா ஹை
* நிகேபான் த தர்ட் ஆய்
* நிதான்
* பத்மஸ்ரீ லாலூ பிரசாத் யாதவ்
* பசந்த் ஆஹே முல்கீ
* பாண்டவ்
* பிதா
* புகார் (2000)

* பிரேம விவாஹ்
* பிதா
* பிரசாத் (1995)
* பாயீ
* மிஸ்டர் பாண்டு
* மீ துஜீ துஜீச ரே
* லஜ்ஜா (2001)
* லே சல அப்னே சங்
* வாதே இராதே (1994)
* வாஸ்தவ்
* விவாஹ்
* ஸௌகீன்
* ஸ்ரீமந்த தாமோதரபந்த் 
* சாரஸ்வதீசந்தர்
* சவுகந்த் (1991)
* சுவாமி (1977)
* ஹதியார்
* ஹம் ஹைம் கமால் கே
* ஹமாரீ பஹூ அல்கா
* ஹசீனா மான் ஜாயேகீ (1968)

## விருதுகள்
* ஆய்பா விருது (வாஸ்தவ் என்ற திரைப்படத்துக்காக) (2000)
* காதக், காயல் ஆகிய திரைப்படங்களுக்காக பிலிம்பேர் விருது
* வி. சாந்தாராம் ஜீவனகௌரவ விருது (2016)

## சான்றுகள்

## இணைப்புகள்
*  மயேகர் தொகுத்த திரைப்படங்கள்

பகுப்பு:இந்தியத் திரைப்படத் தொகுப்பாளர்கள்
பகுப்பு:மராத்தியர்கள்
பகுப்பு:இந்தித் திரைப்படத்துறை
2,5- ஈரைதராக்சிசின்னமிக் அமிலம்

**2,5- ஈரைதராக்சிசின்னமிக் அமிலம்** *(2,5-Dihydroxycinnamic acid)* என்பது C9H8O4 என்ற மூலக்கூற்று வாய்ப்பாடு கொண்ட ஒரு ஐதராக்சிசின்னமிக் அமிலமாகும். இவ்வமிலம் காபெயிக் அமிலத்தினுடைய மாற்றீயன் ஆகும்.

## தயாரிப்பு

ஆர்த்தோ குமாரிக் அமிலத்தை எல்புசு பெர்சல்பேட்டு ஆக்சிசனேற்றம் செய்து 2,5- ஈரைதராக்சிசின்னமிக் அமிலம் தயாரிக்கப்படுகிறது.

## மேற்கோள்கள்

பகுப்பு:அரோமாட்டிக் சேர்மங்கள்
பகுப்பு:ஐதராக்சிசின்னமிக் அமிலங்கள்
அகோண்டா

**அகோண்டா** *(Agonda)* என்பது இந்தியாவின் கோவா மநிலத்தில் இருக்கும் தெற்கு கோவா மாவட்டத்தில் உள்ள ஒரு கடற்கரை ஆகும். கடலோர ஒழுங்கமைப்பு மண்டலம், ஆமைகள் பாதுகாப்பிற்கென 2011 இல் அறிவித்துள்ள நான்கே நான்கு தளங்களில் இக்கடலோரப்பகுதியும் ஒரு தளமாகும். இதைத்தவிர அகோண்டா குன்றின் மறுபுறம் கோலா கடற்கரை என்ற பெயரில் மற்றொரு கடற்கரையும் உள்ளது. இக்கடற்கரைக்கு அருகாமையில் ஒரு உப்பங்கழியும் இருக்கிறது.

## மேற்கோள்கள்

## புற இணைப்புகள்
*

பகுப்பு:இந்தியக் கடற்கரைகள்
பகுப்பு:கோவா
குருதிச்சால் அருவி

**குருதிச்சால் அருவி**, கேரளத்தின் பாலக்காடு மாவட்டத்தில் மண்ணார்க்காடு வட்டத்தில் அமைதிப்பள்ளத்தாக்கு என்ற இடத்தில் உள்ளது. குந்திப்புழா ஆற்றின் நீர் இந்த அருவியில் பாய்கிறது. கோடைகாலத்தில் சுற்றுலாப் பயணிகள் வந்து செல்கின்றனர். இந்த அருவி குமரம்புத்தூர் ஊராட்சி எல்லைக்கு உட்பட்டது.

## மேற்கோள்கள்

பகுப்பு:பாலக்காடு மாவட்டத்திலுள்ள அருவிகள்
நிலைக்கல்

**நிலைக்கல்**, இந்திய மாநிலமான கேரளத்தின் பத்தனம்திட்டா மாவட்டத்தில் உள்ள ஊர். இங்கிருந்து 23 கி.மீ வடகிழக்கில் சபரிமலை அமைந்துள்ளது. இங்கு ரப்பர் தோட்டங்கள் அமைந்துள்ளன. இந்த ஊர். மண்ணாறக்குளஞ்ஞி - சாலக்கயம் சாலையில், பிலாப்பள்ளியில் இருந்து 8 கி.மீ தொலைவில் அமைந்துள்ளது. 

## சான்றுகள்

பகுப்பு:பத்தனம்திட்டா மாவட்டத்தில் உள்ள ஊர்களும் நகரங்களும்
பாம்போலிம்

**பாம்போலிம்** *(Bambolim)* என்பது இந்தியாவின் கோவா மாநிலத்தின் வடக்கு கோவா மாவட்டத்திலுள்ள ஒரு கணக்கெடுப்பில் உள்ள ஊராகும். இம்மாநிலத்திலுள்ள ஒரேயொரு எதிர்முறை மருத்துவக் கல்லூரியான கோவா மருத்துவக் கல்லூரி இங்குதான் அமைந்துள்ளது.

## புவியியல் அமைப்பு

15.45°வடக்கு மற்றும் 73.85°கிழக்கு  என்ற அடையாள ஆள்கூறுகளில் பாம்போலிம்  நகரம் பரவியுள்ளது. மேலும் கடல் மட்டத்தில் இருந்து சராசரியாக 1 மீட்டர் உயரத்தில் இந்நகரம் உள்ளது.

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி  பாம்போலிம் நகரின் மொத்த மக்கள் தொகை 5,319 ஆகும். இம்மக்கள் தொகையில் 64% பேர் ஆண்கள் மற்றும் 36% பேர் பெண்கள் ஆவர். பாம்போலிம் நகரின் கல்வியறிவு சதவீதம் 82% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 69% எண்னிக்கையும் பெண்கள் 31% எண்ணிக்கையிலும் காணப்பட்டனர். மக்கள் தொகையில் 10% பேர் ஆறு வயதிற்கு உட்பட்டவர்களாக இருந்தனர்.

## மேற்கோள்கள்

பகுப்பு:கோவா மாநிலத்திலுள்ள ஊர்களும் நகரங்களும்
பகுப்பு:வடக்கு கோவா மாவட்டம்
தளங்கரை

**தளங்கரை**, இந்திய மாநிலமான கேரளத்தின் காசர்கோடு மாவட்டத்தில் உள்ள ஊர். 
இது காசர்கோடு மக்களவைத் தொகுதிக்கு உட்பட்டது.

## சான்றுகள்

பகுப்பு:காசர்கோடு மாவட்டத்தில் உள்ள ஊர்களும் நகரங்களும்
விஜயபுரா வட்டம்

**விஜயபுரா வட்டம்**, இந்திய மாநிலமான கருநாடகத்தில் உள்ள பிசப்பூர் மாவட்டத்தின்  வருவாய்வட்டங்களில் ஒன்று.

## மொழி
இங்கு வாழும் மக்கள் கன்னடம், மராட்டி, உருது, இந்தி, ஆங்கிலம் ஆகிய மொழிகளில் பேசுகின்றனர்.

## ஊர்களும் ஊராட்சிகளும்
### ஊர்கள்
இவ்வட்டத்துக்கு உட்பட்ட ஊர்களின் பெயர்கள்:

ஆஹேரி(பேரி), ஐனாபுர, அகசனஹள்ளி, அளகினாள, அலியாபாத்(அலிபாத்), அங்கலகி, அரகேரி, அர்ஜுனகி, அடவி சங்காபுரா, அதாலட்டி, பபலாதி, பபலேஸ்வரா, பாபாநகரா, பரடகி, பெள்ளுப்பி, பிஜ்ஜரகி, போளசிக்கலகி, பொம்மனள்ளி, புரணாபுரா,பூதனாள, சிக்க கலகலி, சிந்தாமணி, தாஸ்யாள, தேவாபுரா, தேவர கெண்ணூரா, தன்னர்கி (தந்தரகி), தன்யாள, டோமனாள, தூடிஹாள, தியாபேரி, தனவாட ஹட்டி, ததாமட்டி, கொனசகி, கூகதட்டி, குணதாள, குணகி, ஹடகலி, ஹலகணி, ஹஞ்சினாள பி.எச், ஹஞ்சினாள பி.எம், ஹங்கரகி, ஹெப்பாளட்டி, ஹெகடிஹாள, ஹிட்டினஹள்ளி, ஹொக்குண்டி, ஹொனகனஹள்ளி, ஹொனவாட, ஹொன்னள்ளி, ஹொன்னுடகி, ஹொசூர், ஹுபனூர், ஹுணஸ்யாள, ஹரனாள, ஹணமசாகரா, இங்கனாள, இட்டங்கிஹாள, ஜைனாபுரா, ஜாலகேரி, ஜம்பகி எ, ஜம்பகி எச், ஜுமனாள, கக்கோட, கனககிரி, காகண்டகி, கிருஷ்ணாநகரா, கிலாரஹட்டி, கள்ளகவடகி, கம்பாகி, கணபூர், கனமடி, கணமுசனாள, கன்னாள, கன்னூர, காரஜோள, கத்னள்ளி(கதகனஹள்ளி), காத்ராள, கவலகி, கெங்கலகுத்தி, கதிஜாபுர(கஜாபுர), கொடபாகி, கொட்யாள, குமடகி, குமடெ, லிங்கதள்ளி, லோஹகாம்வ, மதகுணகி, மடசனாள, மதபாவி, மஹல பாகாயத, மகணாபுர, மமதாபுர, மங்களூர, மிஞ்சனாள, மலகனதேவரஹட்டி, நாகராள, நாகடாண, நந்தியாள, நவரசபுர, நிடோணி, ரத்னாபுர, ராம்புர, ரம்பாபுர, சாரவாட, சங்காபுர(எஸ்.ஹெச்), சவனள்ளி, சேகுணஸி, சிர்பூர், சிரனாள, சிவணகி, சித்தாபுர கெ, சித்தாபுர, சோமதேவரஹட்டி, சுதகுண்டி, தாஜபுரா பி.எம்., தாஜபுரா எச், டக்களகி, திடகுந்தி, திகணிபிதரி, திகோடா, தோனஸ்யாள, தொரவி, உகுமனாள, உப்பலதின்னி, உத்னாள, யக்குண்டி, யத்னாள.

### ஊராட்சிகள்
இவ்வட்டத்துக்கு உட்பட்ட ஊராட்சிகளை கீழே காண்க.
ஆஹேரி, ஐனாபுர, அலியாபாத, அரகேரி, அர்ஜுணகி, பபலேஸ்வர, பாபானகர, பரடகி, பிஜ்ஜரகி, போளசிக்கலகி, தேவரகெண்ணூர, கோணஸகி, குணதாள, குணகி, ஹடகலி, ஹலகணி, ஹெகடிஹாள, ஹிட்னள்ளி, ஹொனகனஹள்ளி, ஹொனவாட, ஹொன்னுடகி, ஹொசூர், ஜைனாபுர, ஜாலகேரி, ஜம்பகி ஹெச், கம்பாகி, கனமடி, கன்னூர், காரஜோள, காகண்டகி, கோட்யாள, குமடெ, லோஹகாவ், மதபாவி, மகணாபுர, மமதாபுர, நாகடாண, நிடோணி, சார்வாடா, சிவணகி, சித்தாபுர கெ, தாஜபுர ஹெச், டக்களகி, திடகுந்தி, திகோடா, தொரவி.

## மேற்கோள்கள்

பகுப்பு:பிஜாப்பூர் மாவட்ட வட்டங்கள்
சேரமான்துருந்து

**சேரமாந்துருந்து**, இந்திய மாநிலமான கேரளத்தின் திருவனந்தபுரம் மாவட்டத்துக்கு உட்பட்ட கடினங்குளம் ஊராட்சியில் உள்ள கிராமம். இந்தக் கிராமத்தில் ஏறத்தாழ இரண்டாயிரம் மக்கள் வசிக்கின்றனர்.

## பெயர்க்காரணம்
செறுமண்+துருத்து ஆகிய சொற்களில் இருந்து இவ்வூர் இப்பெயரைப் பெற்றதாகவும், சேரமான்பெருமாளின் நினைவாக இப்பெயரை பெற்றதாகவும் செவிவழிக் கருத்துக்கள் உண்டு.

## தொழில்
இங்கு கயிறு திரிக்கும் தொழிலை மேற்கொள்கின்றனர். இங்குள்ள மக்களில் பலர் அரபு நாடுகளில் பணியாற்றுகின்றனர்.

## சான்றுகள்

பகுப்பு:திருவனந்தபுரம் மாவட்டம்